BEAVATÁS, TISZTÍTÁS, KARBANTARTÁS A vasból készült edények belső felületén a használat során alakul ki az a zsírteflon védőréteg, amitől könnyű a kezelésük. Ezért az új diszkoszokat (pont ahogy a vasbográcsokat) az első használatuk előtt még be kell avatni. Ennek szokásos menete a következő: tisztára mossák  szárazra törlik  a belsejét vékonyan kikenik zsiradékkal  sütőhőmérsékletre hevítik (ez alatt az ráég a belső felületére)  hagyják kihűlni  szárazon kitörlik a belsejét (ezzel eltávolítják a maradék zsiradékot), s az edény már használható. A főzések utáni tisztítás  homokkal, acélsúrolóval, illetve a szokásos mosogatószerekkel  már nem bántja a kialakult zsírteflont. (Egy-egy különösen agresszív takarítás, például alapos trisós kifőzés után azonban megint szükség lehet egy beavatásra.)